**Sajtóközlemény**

**Szigetköz Expo 2019**

**Szigetköz Expo Konferencia**

**2022. március 24-25.**

Az elmúlt két évben a Szigetköz Expo is azon rendezvények egyike volt, melyeket a járványügyi intézkedések miatt először halasztani kellett, majd pedig többször átszervezni, áttervezni. A Szigetköz Turizmusáért Egyesület 2022. március 24-25-én a Flesch Központban szervezi meg a konferenciát és kiállítást. Szigetköz Expo 2019 címmel TOP-7.1.1-16-H-ESZA-2019-00945-ös számmal nyert támogatást az Egyesület, mely az Európai Unió és az Európai Szociális Alap társfinanszírozásában valósul meg. A támogatás vissza nem térítendő és 100%-os intenzitású 7 millió, azaz hétmillió forint.

A program a Széchenyi 2020 keretében valósul meg a TOP-7.1.1-16-H-ESZA-2019-00945-ös számú projektben. A Szigetköz Expo fővédnökei Dr. Nagy István országgyűlési képviselő, agrárminiszter és Dr. Árvay István Mosonmagyaróvár polgármestere és a Térségi Társulás elnöke. Az első nap tematikája Szigetköz és Mosonmagyaróvár gazdasági jelene és jövője. A második nap témája Szigetköz és Mosonmagyaróvár turisztikai lehetőségei.

A két napos rendezvényen Szigetköz és Mosonmagyaróvár gazdasági és turisztikai jelenét és jövőjét jelenítik meg helyi és országos szakemberek segítségével. Előadások és kerekasztal beszélgetések keretein belül nyílik lehetőség bemutatkozásra, vitára. A rendezvény célja, hogy megismerjék egymást a Szigetközben élő vállalkozások, vállalkozók, települések a lehető legnagyobb rálátást biztosítani Szigetköz régi és új turisztikai lehetőségeire.

A két napban 13 előadás, 8 kerekasztal beszélgetés és három workshop is lesz a konferencia jelleggel megrendezett programsorozaton. A kiállításokon, bemutatkozó előadásokon több mint 50 vállalkozás, település, kezdeményezés ismerhető meg a Szigetközből. Az első nap végén mindenkit egy nagy előadásra várnak a szervezők: Balogh Levente a Szentkirályi sztori. A második napot pedig Boragorával zárják a kötetlen beszélgetések jegyében.

A programot a Szigetköz Turizmusáért Egyesület szervezi az Európai Unió és az Európai Szociális Alap társfinanszírozásával.

A projektről bővebb információt Gráfi Szabolcstól (Elérhetőség +36 30 997 6075) kérhetnek, aki a program szakmai felelőse. Regisztráció és friss információ, részletes program a [www.szigetkozexpo.hu](http://www.szigetkozexpo.hu) oldalon és a rendezvény facebook oldalán elérhető.